als_Latn dik_Latn sag_Latn
“Kaubojsi” Ndocaj deklaron kandidaturën për kryeministër
Eduart Ndocaj, ish-deputet i PS-së dhe kryetari i Partisë Bashkimi Demokristian Shqiptar, ka deklaruar zyrtarisht kandidaturën e tij për kryeministër.
Përmes faqes së tij zyrtare, Ndocaj ka shpërndarë fletën e votimit dhe ka bërë thirrje për të votuar numrin 7 në zgjedhje.
“Sapo është miratuar fleta e votimit për zgjedhjet e 25 qershorit.
Numri 7 në fletën e votimit për të marrë pjesë në zgjedhje është Partia Bashkimi Demokristian Shqiptar (PBDKSH).
Z. Ndocaj ka vendosur të hyjë në zgjedhje i vetëm dhe kjo i jep të drejtën dhe kurajën të jetë konkurrent për kryeministër.
Vota e qytetarëve është ajo që përcakton kryeministrin e ri. Ndocaj është në garë i barabartë me subjektet e tjera dhe me një avantazh, i pakonsumuar, i papërlyer ne asnjë skandal për korrupsion apo abuzim me detyrën”,- shkruan Ndocaj.
Kjo foto është edhe një nga sloganet personale të Ndocajt para zgjedhjeve të 25 qershorit.
Së fundmi, Ndocaj deklaroi se do të kandidojë i vetëm me partinë e tij, pasi nuk arriti një marrëveshje me PD-në dhe kreun e saj Lulzim Basha, me të cilin u takua në çadrën e opozitës disa javë më parë. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn